Na podlagi 9. člena Zakona o športu (Uradni list RS, št. 29/17), določil Nacionalnega programa športa v Republiki Sloveniji 2014-2023 (Uradni list RS, št. 26/14) ter 16. člena Statuta Občine Šenčur (Uradno glasilo slovenskih občin, št. 9/18) je Občinski svet Občine Šenčur na \_\_\_\_ seji, dne \_\_\_\_\_\_\_\_\_\_\_\_\_\_ sprejel

**Pravilnik o spremembah in dopolnitvah Pravilnika o vrednotenju in sofinanciranju športnih programov v Občini Šenčur**

1. člen

S tem Pravilnikom se spreminja in dopolnjuje Pravilnik o vrednotenju in sofinanciranju športnih programov v Občini Šenčur (Uradno glasilo slovenskih občin, št. 59/17).

2. člen

Spremeni se prva alinea 3. člena, ki se po novem glasi:

''- športna društva in klubi, ki imajo sedež in registrirano športno dejavnost v občini Šenčur (standardna klasifikacija dejavnosti – glavna dejavnost: dejavnost športnih klubov),''.

3. člen

Spremeni se prva alinea 4. člena, ki se po novem glasi:

- ''prijavljen sedež v Občini Šenčur in najmanj dve (2) leti pred objavo javnega razpisa, na katerega se prijavljajo, registrirana dejavnost ter neprekinjeno izvajanje programa športa za občane in občanke Občine Šenčur,''.

4. člen

Črta se četrta alinea 4. člena.

5. člen

V 13. členu se doda nov drugi odstavek, ki se glasi:

''Vrednotenja izrednih uspehov posameznikov in kolektivnih panog ter posebni primeri vrednotenja:

* 5 – 10 % od zneska Letnega programa športa za preteklo leto za navedene uspehe (najmanj 1. do 3. mesto na državnem prvenstvu ali v pokalnem tekmovanju in uvrstitev v evropska tekmovanja). Merilo za vrednotenje kolektivne panoge je dodeljen znesek na panogo, pri posamezniku pa se znesek deli s povprečnim normativom dveh prednostnih panog,
* posebni dodatek za uspeh v prvi alinei v višini 25 % pri vrednotenju strokovnega kadra in objekta, za vse mlajše selekcije, od U13 dalje, ki nastopajo na državnem nivoju in 10 % dodatek za vse ostale mlajše selekcije, ki že nastopajo v tekmovalnih sistemih, ki jih prizna posamezna panožna zveza. Dodatni pogoj je tudi minimalno število tekem in sicer najmanj 10 v tekmovalni sezoni. Če je ekip manj, se upošteva sorazmerni delež,
* strokovni kader - podpisana pogodba, ustrezna usposobljenost, redna plačila. Pri programih, ki nimajo strokovnega kadra se prizna samo vrednotenje objekta,
* društvu, ki ima manj kot 3 mlajše selekcije, ali mlajše kategorije, se za vrednotenje programov določi točka za strokovni kader in objekt z vrednostjo 1, razen če katera od selekcij nastopa najmanj na 2. državnem nivoju,
* uradni nastopi tekmovalcev so samo nastopi na državnem prvenstvu. Društvo lahko v programe športne vzgoje otrok in mladine ter programe kakovostnega športa, prijavi samo tekmovalce z uradnimi nastopi na državnem prvenstvu, ki jih prizna posamezna panožna zveza,
* v športnih programih rekreacije, kjer imajo uradna tekmovanja, se potencialnim izvajalcem prizna vrednotenje objekta in strokovnega kadra z dodatkom 50 %, za priznano število skupin oziroma nastopajočih v posamezni uradni kategoriji panožne zveze. To določilo velja samo za tiste panoge, pri katerih panožna zveza postavlja posebne zahteve (npr. licence). Pri tem se za posamezno kategorijo upošteva normativ števila tekmovalcev.''

6. člen

V točki I. Merila za vrednotenje športnih programov, ki je priloga pravilnika**,** se v točki 1.7.1. Športna vzgoja otrok usmerjenih v kakovostni in vrhunski šport spremeni četrti odstavek, ki se po novem glasi:

#### Športna vzgoja otrok, usmerjenih v kakovostni

#### in vrhunski šport: Maksimalno število vadbenih ur/Rang:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Starostna stopnja** |  | **Priznano število ur/P** |  | **I. Državni Nivo** | **II. Državni Nivo** | **III. Državni Nivo** | **I. Regijski nivo** | **II. Regijski nivo** |
| - I. stopnja: cicibani, cicibanke |  | **240** |  | 240 | 180 | 135 | 135 | 101,25 |
| - II. stopnja: mlajši dečki in deklice | **240** | **350** |  | 350 | 320 | 280 | 240 | 180 |
| - III. stopnja: starejši dečki in deklice | **500** | **700** |  | 700 | 600 | 500 | 500 | 375 |

7. člen

V točki I. Merila za vrednotenje športnih programov, ki je priloga pravilnika**,** se v točki 1.7.2. Športna vzgoja mladine, usmerjene v kakovostni in vrhunski šport spremeni četrti odstavek, ki se po novem glasi:

#### Športna vzgoja mladine, usmerjene v

#### kakovostni in vrhunski šport: Maksimalno število vadbenih ur/Rang

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Starostna stopnja** |  | **Priznano število ur/P** |  | **I. Nivo** | **II. Nivo** | **III. Nivo** | **I. Regijski nivo** | **II. Regijski nivo** |
| - IV. stopnja: mlajši mladinci, mladinke | **700** | **900** |  | 900 | 800 | 700 | 700 | 525 |
| - V. stopnja: starejši mladinci, mladinke | **900** | **1100** |  | 1100 | 1000 | 900 | 900 | 675 |

8. člen

Tabele iz IX. TABELE se spremenijo in se po novem glasijo:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1. Vrednost ure za najem objekta - TABELA 8** | | | | |  | |  | | |  | | | |  | | |
| **Vrsta objekta/Število točk/Ura** | I. Državni nivo | | II. Državni nivo | | III. Državni nivo | | I. Regionalni nivo | | | II. Regionalni nivo | | | |  | | |
| Centralno nogometno igrišče in cela dvorana-centralno igrišče | 5 | | 4 | | 3 | | 1,5 | | | 1 | | | |  | | |
| Telovadnica (1/3 dvorane) | 3 | | 2 | | 1 | | 1 | | | 1 | | | |  | | |
| drugi objekti: npr. zunanje površine ter programi šolskega športa, starejših in šolski programi | 1 | | 1 | | 1 | | 1 | | | 1 | | | |  | | |
|  |  | |  | |  | |  | | |  | | | |  | | |
|  | |  | |  | |  | |  | | |  | | | |
| **2. Vrednost ure za strokovni kader - TABELA 9** | | | | | |  | | |  | |  | | | |
| **Vsebina športnega programa/Rang tekmovanja** | | I. Državni nivo | | II. Državni nivo | | III. Državni nivo | | I. Regionalni nivo | | | II. Regionalni nivo | | | |
| Prostočasna športna vzgoja šoloobveznih otrok | | 1,00 | |  | |  | |  | | |  | | | |
| Športna vzgoja otrok usmerjenih v kakovostni in vrhunski šport | | 4,00 | | 3,00 | | 2,00 | | 1,50 | | | 1,00 | | | |
| Športna vzgoja mladine usmerjene v kakovostni in vrhunski šport | | 5,00 | | 4,00 | | 3,00 | | 2,00 | | | 1,00 | | | |
| Vrhunski šport | | 1,00 | |  | |  | |  | | |  | | | |
| Športna rekreacija-samo usposobljen strokovni kader | | 1,00 | |  | |  | |  | | |  | | | |
|  | |  | |  | |  | |  | | |  | | | |
|  | | |  | | | |  | | | | | |  | | | | |
| **3. Materialni stroški programa - TABELA 10** | | | | | | | | | | | | |  | | | | |
| **Vsebina športnega programa** | | | **Individualne športne panoge** | | | | **Kolektivne športne panoge** | | | | | |  | | | | |
| I. do III. Stopnje športne vzgoje otrok usmerjenih v kakovostni in vrhunski šport | | | 2 točki/ posameznik | | | | 2 točki x normativno število športnikov | | | | | |  | | | | |
| IV. in V. stopnja športne vzgoje mladine usmerjene v kakovostni in vrhunski šport | | | 3 točke/ posameznik-normativ | | | | 4 točke x normativno število športnikov | | | | | |  | | | | |
|  | | |  | | | | | | | | |  | | | |

Opomba: Velja za državni nivo kolektivne panoge in za kategorizirane športnike v individualnih panogah

|  |  |  |  |  |  |  |
| --- | --- | --- | --- | --- | --- | --- |
| **4. Število športnikov v vadbeni skupini – TABELA 11** | | | |  |  |  |
| **ŠPORTNA PANOGA** | **I. Stopnja CICIBANI** | **II. stopnja Mlajši DEČKI** | **III. Stopnja Starejši DEČKI** | **IV. Stopnja Mlajši MLADINCI** | **V. Stopnja Starejši MLADINCI** | **VI. Stopnja ČLANI** |
| Atletika | 12 | 10 | 8 | 6 | 6 | 4 |
| Balinanje | 10 | 10 | 8 | 8 | 9 | 10 |
| Kolesarstvo-Cestno | 8 | 8 | 8 | 8 | 8 | 8 |
| Kolesarstvo-Gorsko | 6 | 6 | 6 | 6 | 6 | 8 |
| Planinstvo-alpinizem | 12 | 10 | 8 | 6 | 6 | 4 |
| Planinstvo-športno plezanje | 12 | 10 | 8 | 6 | 6 | 4 |
| Smučanje-alpsko | 12 | 10 | 8 | 6 | 6 | 4 |
| Smučanje – teki |  | 14 | 10 | 6 | 6 | 4 |
| Odbojka | 12 | 12 | 12 | 12 | 12 | 12 |
| Tenis | 12 | 10 | 8 | 6 | 6 | 4 |
| Namizni tenis | 6 | 6 | 6 | 5 | 5 | 4 |
| Taborništvo in skavti | 18 | 18 | 18 | 18 | 18 | 18 |
| Lokostrelstvo (Tarčno) | 6 | 6 | 6 | 5 | 5 | 4 |
| Šah | 6 | 6 | 6 | 5 | 5 | 4 |
| Košarka | 12 | 12 | 12 | 12 | 12 | 12 |
| Nogomet | 18 | 18 | 18 | 18 | 18 | 18 |
| Taekwondo | 10 | 10 | 10 | 10 | 10 | 10 |
| Savate | 20 | 20 | 20 | 10 | 10 | 8 |
| Karate | 10 | 10 | 10 | 8 | 8 | 8 |
| Hokej In line |  |  |  | 15 | 20 | 20 |
| Druge panoge(individ./kolektivni) | 6/18 | 6/18 | 6/18 | 5/18 | 5/18 | 4/18 |
|  | | | | |  |  |

Ob manjši skupini športnikov v vadbeni skupini se sofinancira sorazmerni delež.

Priznano število vadbenih skupin v posameznih kategorijah in panogah ne sme presegati števila športnikov v vadbeni skupini panoge z največjim številom aktivnih športnikov v tej tabeli. Razlike so možne samo v primeru, če je z določili pristojne panožne zveze drugače določeno. Praviloma se prizna od kategorije starejše deklice in deklice naprej prizna samo ena vadbena skupina.

9. člen

Ta pravilnik začne veljati naslednji dan po objavi v Uradnem glasilu slovenskih občin, uporabljati pa se začne 1.1.2019.

Datum:

Številka: 19. 10. 2018

Občina Šenčur

Župan

Ciril Kozjek, l.r.